הפארק הלאומי קיירנגורמס

הפארק הלאומי קיירנגורמס (באנגלית: Cairngorms National Park, בגאלית סקוטית: Pàirc Nàiseanta a' Mhonaidh Ruaidh; מבטאים: קֶרְנְגוֹרְמְז) הוא פארק לאומי בצפון מזרח סקוטלנד, שהוקם בשנת 2003. הפארק משתרע על רכס הרי קיירנגורמס והגבעות הסובבות אותו. בשנת 2010 הורחב הפארק לאזור פרת' וקינרוס והוא הפארק הלאומי הגדול ביותר בממלכה המאוחדת.

 גאוגרפיה 
הפארק הלאומי קיירנגורמס משתרע על שטח של  שהם כשישה אחוזים משטחה של סקוטלנד. הפארק נמצא בכמה מחוזות של סקוטלנד: אברדנשייר, מוריי, היילנד, אנגוס ופרת' וקינרוס. רכס הרי קיירנגורמס עובר בלב הפארק הלאומי, לצד רכסי גבעות אחרים כמו אנגוס גלנס ומונדליאת' וכן אזורים נמוכים יותר כמו סטראטספיי ודי.
ממוזער|"לוך ברנדי" (Loch Brandy) הקפוא בחורף. 'לוך' היא מילה סקוטית שמשמעותה 'אגם'.
רכס הרי הקיירנגורמס מורכב משלוש רמות עיקריות בסביבות 1000–1200 מטרים מעל פני הים, שמעליהן פסגות כיפות (שבעבר היו הרים גבוהים בהרבה) מתנשאות לגובה של כ-1300 מטרים. ברבות מהפסגות ישנם מחשופי סלע הניצבים מעל הנוף הסלעי. שולי הרמות הם במקומות מסוימים צוקים תלולים של גרניט המנוצלים למסלולי סקי, טיפוס צוקים וטיפוס על קרח.

הרי מונאדליאת' הם רמה רחבה המתנשאת לגובה שבין 700–950 מטרים מעל פני הים.

שני נתיבי תחבורה עיקריים עוברים דרך הפארק: כביש A9 וקו הרכבת היילנד הראשי. בנוסף ישנם בפארק כבישים נוספים, כמו: כביש A86 וכביש A93.

 טבע 
 בעלי חיים 
יונקים כמו: איילים אדומים וארנבות הרים וכן עדר של איילי הצפון, שהובא בשנת 1952 על ידי רועה צאן שוודי.

מיני ציפורים מיוחדים ברמות כוללים את: שכווי הצפון, חופמי ערבה, גיבתון השלג, עיט זהוב, קיכלי סהרון.  ביער הקלדוני (Caledonian Forest) שוכנים מיני ציפורים כמו שכווי ענק, שכווי שחור, מקור צולב סקוטי, צלוב-מקור התוכי וירגזי מצויץ. לביצות שבפארק מגיעים "מבקרי חורף", כמו: אווזים אפורים מאיסלנד ועד 200 ברבורים שרים. 

 צומח 
ברמות הנמוכות ובעמקים של הפארק הלאומי גדל יער עצי אורן עתיקים, הנקרא יער קלדוני. זהו האזור הגדול ביותר של עצים אלו שנותר בסקוטלנד, והפארק מכיל יותר ממחצית מהיער הקלדוני ששרד.

 דגה 
בנהרות והנחלים ברחבי הפארק חיים דגי סלמון, מיניטרוטה צלופחים וצדפות פנינה מתוקות (Freshwater pearl mussel).
 תושבים בתוך הפארק הלאומי 
בשנת 2019 חיו כ-18,000 איש בתוך שטח הפארק הלאומי.

 היסטוריה 
לאורך המאה התשע עשרה ותחילת המאה העשרים הועלה הרעיון שחלקים מסקוטלנד, בעלי אופי פראי או מרוחק צריכים להיות פארקים לאומיים ויש לעודד גישה ציבורית אליהם. בשנת 1931 הציעה ועדה את הקמתו של פארק לאומי בקיירנגורמס, לצד הצעות להקמת פארקים באנגליה ובוויילס. לאחר מלחמת העולם השנייה הוקמו עשרה פארקים לאומיים באנגליה ובוויילס, והוקמה ועדה שתדון בנושא הפארקים הלאומיים בסקוטלנד. הדו"ח, שפורסם בשנת 1945, הציע פארקים לאומיים בחמישה אזורים, אחד מהם היה הרי הקיירנגורמס.

למרות ההיסטוריה הארוכה של המלצות לא ננקטה כל פעולה עד להקמת הפרלמנט הסקוטי (1999) וחקיקתחוק הפארקים הלאומיים (סקוטלנד) משנת 2000.

הפארק הוקם ב-2003 ומיד לאחר מכן, התנהל קמפיין לצירוף שטח ממחוז פרת' וקינרוס בהיילנדס צריך להיות חלק מהפארק והפארק אכן הורחב כדין ב-4 באוקטובר 2010.

בשנת 2015, פורקו  מתוך קו החשמל של 132 קילו-וולט שעבר במרכז הפארק ומנגד קטע אחר שעובר לאורך קצה הפארק שודרג ל-400 קילו-וולט.
 תיירות, אתרים ואטרקציות 
ממוזער| "לין אוף די" על נהר די ליד בריימר. בסקוטית, המלה "לין", משמעותה מפל .
בשנת 2018 נרשמו 1.9 מיליון ביקורים בפארק. רוב המבקרים הם מקומיים, 25 אחוזים מגיעים ממקומות אחרים בבריטניה ו-21 אחוזים ממדינות אחרות. ההכנסות מתיירות הן כ-80% מתקציב הפארק הלאומי. וכ-43% מהעובדים באזור מועסקים בפארק. בתחילת 2017 הפארק זכה להכרה כאחד מיעדי התיירות האקולוגית המובילים באירופה.
 הכפר קרברידג' (Carrbridge) ממוקם בתחומי הפארק והוא נבנה בראשית המאה ה-19, לאחר שבשנת 1717 נבנה "גשר קרברידג'" כדי לאפשר להולכי רגל וחיות המשא לחצות את נהר דולנאיין (River Dulnain). הגשר וכנסיית דותיל (Duthil Church) הנמצאת מצדו השני של הנהר, הפכו לאתרי תיירות מרכזיים.
 הפארק מציע מגוון פעילויות כמו: הליכה, רכיבה על אופניים, טיפוס הרים וחתירה. שניים משבילי ההליכה הארוכים של סקוטלנד עוברים בפארק: דרך ספייסייד (Speyside Way) ושביל קטרן (Cateran Trail).מפת המסלולים הארוכים בסקוטלנד: https://www.scotlandsgreattrails.com/wp-content/uploads/2018/03/SGTmap-5-March-2018-A2555426.pdf
 בקיירנגורמס מצויים שלושה מחמשת אתרי הסקי וספורט החורף של סקוטלנד: מרכזי הסקי של קיירן גורם (Cairn Gorm), גלנשי (Glenshee) ולכט (The Lecht).
 העיירה אבימור היא יעד נופש סואן ופופולרי, הממוקם קרוב לפארק יער גלן-מור ולמרכז הסקי קיירן גורם. מסילת הרכבת סטראטספיי היא מסילת רכבת משומרת הורכבות מופעלות באמצעות קיטור ודיזל מסורתיים.
 בנוסף למבשלת קיירנגורם, ממוקמות באזור הפארק, עוד שש מזקקות: מזקקת דלוויני, מזקקת גלנליווט, מזקקת טומינטול, מזקקת רויאל לוכנאגאר, מזקקת בלמנאך ומזקקת ספייסייד. ניתן לבקר ב ארבע מהן: רויאל לוכנאגאר, דלוויני, מבשלת קיירנגורם וגלנליווט. ביתר אפשר לבקר רק בתיאות מראש.
 צילומי סרטים בפארק 
כמה סצנות מסדרת הטלוויזיה "מלך הגלן" (Monarch of the Glen) ששודרה בין השנים 2000–2005) צולמו בפארק ובסמוך לו.

בשנת 2012, צולמו כמה סצנות מהסרט "עלייתו של האביר האפל", מהסדרה באטמן באתר מועדון הצניחה בפשיברידג' (Feshiebridge).

בנוסף, צולמו באזור הפארק סרטים ותוכניות טלוויזיה נוספות, כמו: מרי, מלכת הסקוטים (2018), מלחמתו של רוברט דה ברוס (נטפליקס, 2018), סדרת הטלוויזיה זרה, ויקטוריה (סדרת טלוויזיה, פרק 7), "גברת בראון" (1997), צנטוריון, דיג סלמון בתימן, הסרט המלכה (2006), הכתר (סדרת נטפליקס) והסרט להעיר את המלכה (2017).

במהלך קיץ 2019, צולם הסרט לא זמן למות בעיירה אבימור ובאזור הפארק בסביבתה.

 קישורים חיצוניים 

 מפת הפארק

 הערות שוליים 

קטגוריה:סקוטלנד: גאוגרפיה
קיירנגורמס